ไทเลอร์ แอดัมส์

ไทเลอร์ ชาน แอดัมส์ (เกิดวันที่ 14 กุมภาพันธ์ ค.ศ. 1999) เป็นนักฟุตบอลชาวอเมริกันที่เล่นให้แก่ลีดส์ยูไนเต็ดในพรีเมียร์ลีก เขาเติบโตจากทีมเยาวชนของนิวยอร์กเร็ดบุลส์ ก่อนที่จะเลื่อนขึ้นสู่ทีมสำรองในวัย 16 ปี และเลื่อนขึ้นสู่ทีมชุดใหญ่ในฤดูกาลถัดมา เขาย้ายไปแอร์เบ ไลพ์ซิช ในเดือนมกราคม ค.ศ. 2019

เขามักเล่นในตำแหน่งกองกลาง แต่ก็สามารถเล่นในตำแหน่งฟูลแบ็กหรือปีกได้เช่นกัน เขาเป็นตัวแทนของสหรัฐในชุดเยาวชนหลายรุ่นอายุ ก่อนที่จะได้ลงเล่นให้กับทีมชาติชุดใหญ่ครั้งแรกใน ค.ศ. 2017

ทีมชาติ 
แอดัมส์เป็นตัวแทนของทีมชาติสหรัฐรุ่นอายุไม่เกิน 15, 17 และ 20 ปี เขาได้ลงเล่นให้กับทีมชาติครบทุกนัดใน CONCACAF U-17 Championships ที่จัดขึ้นที่ฮอนดูรัสในปี 2015 ช่วยให้สหรัฐผ่านเข้าไปเล่นในรอบสุดท้ายของฟุตบอลโลกเยาวชนอายุไม่เกิน 17 ปี 2015 ในเดือนพฤษภาคม ค.ศ. 2017 แอดัมส์ลงเล่นครบทุกนัดในฟุตบอลโลกเยาวชนอายุไม่เกิน 20 ปี 2017 ที่ประเทศเกาหลีใต้ ต่อมาในวันที่ 14 พฤศจิกายน 2017 เขาลงเล่นเป็นตัวจริงให้กับทีมชาติชุดใหญ่เป็นครั้งแรกในการเสมอกับโปรตุเกส 1–1 ต่อมาในวันที่ 11 กันยายน ค.ศ. 2018 แอดัมส์ทำประตูแรกในนามทีมชาติในนัดกระชับมิตรที่พบกับเม็กซิโก

เกียรติประวัติ 
นิวยอร์กเร็ดบุลส์ 2
 USL Cup: 2016

นิวยอร์กเร็ดบุลส์
 MLS Supporters Shield: 2018

แอร์เบ ไลพ์ซิช
 เดเอ็ฟเบ-โพคาล: 2021–22

สหรัฐ อายุไม่เกิน 20 ปี
 CONCACAF U-20 Championship: 2017

สหรัฐ
 คอนคาแคฟเนชันส์ลีก: 2019–20

อ้างอิง

แหล่งข้อมูลอื่น 

 

นักฟุตบอลชาวอเมริกัน
กองกลางฟุตบอล
ผู้เล่นในเมเจอร์ลีกซอกเกอร์
ผู้เล่นในบุนเดิสลีกา
ผู้เล่นในพรีเมียร์ลีก
ผู้เล่นนิวยอร์กเร็ดบุลส์
ผู้เล่นแอร์เบ ไลพ์ซิช
ผู้เล่นสโมสรฟุตบอลลีดส์ยูไนเต็ด
บุคคลจากรัฐนิวยอร์ก
นักฟุตบอลทีมชาติสหรัฐ
ผู้เล่นในฟุตบอลโลก 2022
ชาวอเมริกันเชื้อสายแอฟริกา